
Prilog 2 - Opis poslova/tehničke specifikacije te funkcionalni zahtjevi predmeta nabave


Predmet nabave se odnosi na izradu korisničkih slučajeva i minimuma funkcionalnost SmartCity.SURINMO modula IoT platforme (punionice, eRaskrižja, eZnakovi, napredni sustav upravljanja parkingom, car sharing sustav) za potrebe Smart City Surinmo projekta na području Grada Rijeke. Svrha SmartCity.SURINMO projekta je razvoj domenske platforme za omogućavanje povezane, energetski učinkovite i dijeljene urbane mobilnosti, s aplikativnom komponentom za krajnje korisnike, ujedno namijenjene za optimiranje prometnih tokova i rasterećenja prometa u mirovanju, u uvjetima niskougljične mobilnosti, koja će se demonstrirati na području Grada Rijeke. 


Opis poslova:
1. FAZA

U 1. fazi pružanja usluge, u roku kako je ponuđen u ponudi, Ugovaratelj će isporučiti sljedeće usluge:

1. Definiranje korisničkih slučajeva i minimuma funkcionalnost SmartCity.SURINMO modula IoT platforme (punionice, eRaskrižja, eZnakovi, napredni sustav upravljanja parkingom, car sharing sustav)
2. Definicija komunikacijskih sučelja car sharing sustava i kreiranja open SmartCity.SURINMO API-a
3. Povezivanje car sharing core backend sustava (bez potrebe za razmjenom korisničkih podataka) sa središnjim sustavom za upravljanje mrežom punionica 
4. Hosting usluge i podrška za car sharing opremu, platformu/sučelje

 2. FAZA
U 2. fazi pružanja usluge, u roku za izvršenje cjelokupnog predmeta nabave, Ugovaratelj će isporučiti sljedeće usluge:

I.
1. Povezivanje car sharing core backend sustava (bez potrebe za razmjenom korisničkih podataka) sa Smart City IoT platforme, u cilju omogućavanja demonstracije prethodno definiranih korisničkih slučajeva.
Car sharing core backend sustav mora omogućavati minimalno funkcionalnosti kako su navedene u dijelu II 2.FAZE. 
2. Podrška za vrijeme testiranja sustava od strane Gradskog prometnog centra Rijeka prometa.
3. Car sharing oprema za 4 vozila (know-how, edukacija, implementacija opreme).

II.
Minimalne funkcionalnosti car sharing core backend sustava su: 

· free floating
· booking  
· OCPI integracija s backend sustavom za upravljanje punionicama za električna vozila u roku od 3 mjeseca od sklapanja ugovora

Mogućnosti korisnika: 
Sve značajke odrađuju se putem aplikacije te nema potrebe za ključem za početak, pauziranje ili završetak najma. 
Prije vožnje: 
· Registracija: Korisnici unose svoj broj mobitela, a zatim se putem SMS-a šalje potvrdni kod, koji se koristi umjesto lozinke. Nakon toga korisnik unosi e-mail. 
· Potvrđivanje vozačke dozvole: trebalo bi biti izvedivo za stare i nove formate hrvatskih dozvola. To se postiže fotografiranjem prednje i stražnje strane dozvole uz fotografiranje lica. Potvrđivanje se tada odrađuje u sustavu. Nakon što se to učini, potvrda i obavijest se tada šalje korisniku.
· Plaćanje unutar aplikacije: Podaci o plaćanju potrebni su u sklopu registracije (kreditna kartica)
· Prijava: Korisnici unose svoj broj mobitela, a zatim se putem SMS-a šalje potvrdni kod, koji se koristi umjesto lozinke. Nakon toga korisnik unosi e-mail. Nakon što se prijavi, korisnik može vidjeti osobne podatke (prethodne najmove, raspoloživi budžet, itd.)
· Pretraživanje automobila: Korisnici mogu pregledavati kartu i tražiti automobil za iznajmljivanje. Dostupni automobili prikazani su na karti. Nakon odabira automobila prikazuju se udaljenost od vozila, razina baterije i cijena. 
· Rezervacija: Korisnici mogu rezervirati automobil do 15 minuta. Nakon isteka vremena, automobil se pušta drugim korisnicima za rezervaciju. Korisnici mogu produžiti vrijeme rezervacije uz određene troškove. 
· Pokretanje najma: Kada su korisnici blizu automobila, mogu pristupiti vozilu putem aplikacije. 
Poslije vožnje: 
· Parkiranje: Korisnici mogu pauzirati najam parkirajući automobil. U tom slučaju najam nije gotov te automobil nije dostupan drugim korisnicima za rezervaciju. Budući da tada najam još traje, korisnici moraju platiti vrijeme parkiranja. 
· Završetak najma: Korisnici mogu prekinuti najam vozila. Kako bi bili sigurni da su parkirali na dopuštenom mjestu, korisnici moraju fotografirati parkirani automobil. To čini automobil dostupnim drugima za rezervaciju i najam. Nakon isteka najma korisnici dobivaju automatsku poruku e-pošte sa sažetkom najma i računom. Novac se tada automatski oduzima s korisničke kreditne kartice. Sažetak putovanja također je dostupan korisnicima u odjeljku o prošlim putovanjima, u sklopu aplikacije. 
· Push obavijesti: Korisnici dobivaju SMS podsjetnik u slučaju da su predugo parkirani.  
Punjenje:
· Korisnici ostvaruju bonus kada napune automobil. 
· Korisnici mogu provjeriti stanje baterije prije najma.
Općenito: 
· Podrška u slučaju poteškoća: Otvaranje i zatvaranje automobila na daljinu, početak ili završetak najma te pružanje tehničke pomoći
· Prijava štete: Korisnici mogu prijaviti oštećenja te fotografirati automobil.  
· Čistoća: Korisnici mogu prijaviti nečistoće u vozilu. 

Mogućnosti administratora:
Flotni menadžment
Ova značajka omogućuje davatelju usluge dijeljenja automobila (Car sharing administrator) da odredi lokaciju svakog automobila, provjeri razinu napunjenosti baterije i vidi mjerne podatke za sustavu u automobilu. Također dopušta administratoru da postavi područje iznajmljivanja i ograničenja povrata automobila. 
Upravljanje korisnicima 
Ova značajka omogućuje administratorima da upravljaju profilima njihovih korisnika. Oni mogu prihvatiti ili odbiti registracije, pristupiti profilima registriranih korisnika i vidjeti njihovu povijest rezervacija. Ukoliko je potrebno, administratori mogu zabraniti korisnike koji krše pravila. 
Upravljanje plaćanjem
Ova značajka omogućuje administratorima postavljanje tarifa i cijena na temelju trajanja ili udaljenosti vožnje. Osim izdavanja povrata, bonusa ili naplaćivanja kazni. 
Izvještaji i analitika
Ovo omogućuje administratorima da vide statistiku aplikacije i izvješća o izvedbi. Izvješća mogu biti preuzeta u obliku tablica i dijagrama. Uvidi poput upotrebe aplikacije ili analize potražnje trebali bi biti dostupni. 

Projekt je sufinancirala Europska unija iz Europskog fonda za regionalni razvoj 
Pravna napomena: Sadržaj ovog dokumenta isključiva je odgovornost društva Hrvatski Telekom d.d.

